Trampolinio

Mabolgamp gymnastaidd sy'n defnyddio trampolîn yw trampolinio.Geiriadur yr Academi, [trampolining]. Mae cystadleuaeth yn cynnwys un symudiad gorfodol ac un symudiad dewisol, a'r enillwyr yn perfformio symudiad dewisol arall. Ceir cyffwrdd â'r trampolîn dim ond 10 gwaith mewn symudiad. Caiff cystadleuwyr eu sgorio ar sail anhawster, perfformiad, a ffurf.

bawd|dim|Jason Burnett yn trampolinio ym Mhencampwriaethau Cenedlaethol Canada yn 2008

 Hanes 
Dechreuodd y fabolgamp fodern ym 1936 gan yr Americanwr George Nissen. Bu'r gystadleuaeth answyddogol gyntaf yn yr Unol Daleithiau ym 1947, a'r pencampwriaethau swyddogol cyntaf ym 1954. Daeth yn un o chwaraeon y Gemau Holl-Americanaidd ym 1955. Bu'r gystadleuaeth agored ryngwladol gyntaf yng Ngorllewin yr Almaen ym 1962, a'r bencampwriaeth ryngwladol gyntaf yn Lloegr ym 1964. Sefydlwyd y Gymdeithas Drampolîn Ryngwladol yn sgil y bencampwriaeth honno. Daeth trampolinio yn un o'r chwaraeon Olympaidd yn 2000.

 Cyfeiriadau 

Categori:Chwaraeon Gemau Olympaidd yr Haf
Categori:Gymnasteg